钦定古今图书集成/明伦汇编/闺媛典/第286卷 > 皇清十九 > 蒋公胄妻吕氏
## 钦定古今图书集成/明伦汇编/闺媛典/第286卷 > 皇清十九 > 蒋公胄妻吕氏

按《海宁县志》：“吕氏，文学蒋公胄妻。幼性闲淑习勤，人皆以孝称。年十七归蒋，二十一夫亡。家极贫，执丧如礼。姑病失明，一切奉养医药，咸以纺绩给之。姑以寿终，曰：‘妇，吾女也。氏无子，抚嫡侄以承宗祧，为幼女择配，不以寒素为嫌。时有童子施良翰者，实窭家儿也，氏一顾称为佳士，许之。施卒以文学成名，时人更服’” 其识。其苦节百折不回，数十年如一日也。